傳統嘅Linux用户一般都安裝並且設置自己嘅作業系統，佢哋往往比其他作業系統，好似微軟Windows同Mac OS嘅用户更加有經驗。呢啲用户有陣時會被人叫做「黑客」或者「極客」（geek）。但係隨住Linux越來越流行，越來越多嘅原始設備制造商（OEM）開始喺佢哋銷售嘅電腦上面預裝Linux，Linux嘅用户亦有普通電腦用户，Linux系統亦開始慢慢搶佔桌面電腦作業系統嘅市場。同時Linux亦係最受歡迎嘅伺服器作業系統之一。Linux亦都喺嵌入式電腦市場上面擁有優勢，低成本嘅特性令到Linux深受用户歡迎。用Linux主要嘅成本係移植、培訓同埋學習嘅費用，早期由於識Linux嘅人比較少，呢一方面嘅費用比較高，但呢方面嘅費用已經隨住Linux嘅日益普及同埋Linux上面嘅軟件越嚟越多、越嚟越方便而降低。